ПРОТОКОЛ № 8
от заседанието на Комисия по правни и институционални въпроси към Пленума на Висшия съдебен съвет, 
проведено на 27 февруари 2017 г.

Днес, 27 февруари 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ
					КАРОЛИНА НЕДЕЛЧЕВА
					МАГДАЛЕНА ЛАЗАРОВА
					НЕЗАБРАВКА СТОЕВА
					КАЛИН КАЛПАКЧИЕВ

На заседанието присъстват експертните сътрудници на комисията Саша Харитонова – директор на дирекция „Правна“ и Мартин Величков – главен експерт – юрисконсулт в дирекция „Правна“.
По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

- Методика за оценка на дейността на членовете на Висшия съдебен съвет по чл. 28, ал. 2 от ЗСВ.

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

1. ОТНОСНО: Писмо от Офиса на Европейската мрежа на съдебните съвети (ЕМСС) с приложен доклад от заседание на Изпълнителния борд, проведено на 13 февруари 2017 г., гр. Брюксел, Белгия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. Приема за сведение Докладa от заседанието на Изпълнителния борд, проведено на 13 февруари 2017 г. в гр. Брюксел, Белгия. 
1.2. Приема за сведение Правилата за възстановяване на разходите за участие в дейностите на ЕМСС за 2017 г.
1.3. ИЗПРАЩА Правилата за възстановяване на разходите за участие в дейностите на ЕМСС за 2017 г. на комисия „Бюджет и финанси“, за сведение. 

II. ПРАВНИ ВЪПРОСИ:

2. ОТНОСНО: Писмо от Министерство на правосъдието относно проект на Наредба за правилата и нормите за безопасност и охрана при проектиране, строителство, реконструкция и експлоатация на обектите на съдебната власт и обекти на Министерството на правосъдието.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. Отлага разглеждането на т. 2 за запознаване и дава възможност на членовете на комисията да изразят становище по проекта на Наредбата.
2.2. Изпраща проекта на Наредба на Комисия „Управление на собствеността“ и на дирекция „Управление на собствеността“, по компетентност.

3. ОТНОСНО: Годишен отчетен доклад за дейността на Национално бюро за правна помощ за 2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. На основание чл. 17, т. 6 от Закона за правната помощ приема за сведение годишния отчетен доклад за дейността на Националното бюро за правна помощ за 2016 г.
3.2. Предлага на Пленума на Висшия съдебен съвет на основание чл. 17, т. 6 от Закона за правната помощ да ПРИЕМЕ за сведение годишния отчетен доклад за дейността на Националното бюро за правна помощ за 2016 г.
3.3. Внася предложението за разглеждане на заседание на Висшия съдебен съвет, насрочено за 09.03.2017 г.

4. ОТНОСНО: Искане от Росица Панайотова за обезщетение по реда на чл. 292, ал. 3 от ЗСВ.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Молбата на Росица Панайотова за възможност за изплащане на обезщетение по чл. 292, ал. 3 от ЗСВ е извън правомощията на Висшия съдебен съвет, тъй като длъжностите, които е заемала са в изпълнителната власт, а не в съдебната власт.

5. ОТНОСНО: Писмо от председателя на Комисията за разкриване на документите и обявяване на принадлежност на български граждани към Държавна сигурност и разузнавателните служби на Българската народна армия във връзка с решение на КПИВ по протокол № 5 от 06.02.2017 г., т.1

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. Прима за сведение писмото от председателя на Комисията за разкриване на документите и обявяване на принадлежност на български граждани към Държавна сигурност и разузнавателните служби на Българската народна армия

6. ОТНОСНО: Информация от отдел „Съдебни кадри“ относно обществена поръчка за групова застраховка „Злополука“ на магистрати и съдебни служители

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. Предлага на Пленума на Висшия съдебен съвет да вземе следното решение:
ПРОЕКТ:

ПЛЕНУМЪТ НА ВИСШИЯТ СЪДЕБЕН СЪВЕТ
РЕШИ:

1.1. В обхвата на обществената поръчка за застраховка да бъдат включени и младшите следователи.
1.2. От обхвата на обществената поръчка за застраховка да бъдат изключени държавните съдебни изпълнители и съдиите по вписванията.
1.3. Да се сформира работна група за определяне на условията на обществената поръчка за застраховка,  в която да бъдат поканени представители на всички съсловни организации; на ИВСС; на НИП; на ВКС; на ВКП; на ВАС; на НСлС; на Гражданския съвет на ВСС, както и представители на районния съд; градски съд; на АССГ; на апелативния съд и на Комисията за финансов надзор.
1.4. Определя за ръководител на работната група Калин Калпакчиев – член на Висшия съдебен съвет.
1.5. В предмета на обществената поръчка да бъде включена единствено задължителна застраховка „Злополука”. 
Алтернативно: В предмета на обществената поръчка към рисковете в резултат на Злополука, да бъдат включени и допълнителни рискове в резултат на Заболяване.
1.6. За изработката на техническото задание, в това число техническа спецификация, специфични изисквания/критерии за подбор, критерии за възлагане на поръчката и показатели, включени в избрания критерий, мотиви за избора на посочените показатели, относителната им тежест при определяне на комплексната оценка на офертите и методика за оценка, да бъде сключен договор с външен изпълнител, на основание чл.140, ал.2 от Правилника за прилагане на Закона за обществените поръчки.
1.7. Да се свика заседание на Работната група на ……………. 2017 г. в …… ч.
6.2. Внася предложението за разглеждане в заседание на Пленума на Висшия съдебен съвет, насрочено за 09.03.2017 г.

7. ОТНОСНО: Предложения за изменение на Правилника за администрацията в съдилищата.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. Предлага да се свика заседание на Работната група, подготвяща изменение на Правилника за администрацията в съдилищата на 24.03.2017 г., от 10.00 ч., в сградата на Висшия съдебен съвет.

8. ОТНОСНО: Справка от частни съдебни изпълнители по изпълнение на Споразумение за сътрудничество за принудително събиране вземанията на органите на съдебната власт между ВСС и КЧСИ.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. Приема за сведение справката от частни съдебни изпълнители по изпълнение на Споразумение за сътрудничество за принудително събиране вземанията на органите на съдебната власт между ВСС и КЧСИ.

9. ОТНОСНО: Правила за избор на председател на Върховния касационен съд, Върховния административен съд и Главен прокурор.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1. Да се подготви проект на Правила за избор на председател на Върховния касационен съд, Върховния административен съд и Главен прокурор, съобразно измененията в Закона за съдебната власт, за следващо заседание.
9.2. Внася за разглеждане в заседание на Пленума на Висшия съдебен съвет, насрочено за 16.03.2017 г.

10. ОТНОСНО: Упълномощаване на процесуален представител от дирекция „Правна“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. Предлага на Пленума на Висшия съдебен съвет да УПЪЛНОМОЩИ Цветелина Велинова - главен експерт-юрисконсулт в отдел „Нормативна дейност и процесуално представителство" в дирекция „Правна" да представлява Висшия съдебен съвет пред органите на съдебната власт и органите на изпълнителната власт.
10.2. Внася предложението за разглеждане в заседание на Пленума на Висшия съдебен съвет, насрочено за 09.03.2017 г.
10.3. Предлага на Съдийската колегия на Висшия съдебен съвет да УПЪЛНОМОЩИ председателстващия Съдийската колегия на Висшия съдебен съвет за упълномощаване на Цветелина Велинова - главен експерт-юрисконсулт в отдел „Нормативна дейност и процесуално представителство" в дирекция „Правна" с право да представлява съдийската колегия на Висшия съдебен съвет пред органите на съдебната власт и органите на изпълнителната власт.
10.4. Внася предложението за разглеждане в заседание на Съдийската колегия на Висшия съдебен съвет, насрочено за 07.03.2017 г.
10.5. Предлага на Прокурорската колегия на Висшия съдебен съвет да УПЪЛНОМОЩИ председателстващия прокурорската колегия на Висшия съдебен съвет за упълномощаване Цветелина Велинова - главен експерт-юрисконсулт в отдел „Нормативна дейност и процесуално представителство" в дирекция „Правна" с право да представлява прокурорската колегия на Висшия съдебен съвет пред органите на съдебната власт и органите на изпълнителната власт.
10.6. Внася предложението за разглеждане в заседание на Прокурорската колегия на Висшия съдебен съвет, насрочено за 08.03.2017 г.

11. ОТНОСНО: Проект на Методика за оценка на дейността на членовете на Висшия съдебен съвет по чл. 28, ал. 2 от ЗСВ.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1. Отлага разглеждането на т. 11 за следващо заседание на комисията, което ще се проведе на 13.03.2017 г.
11.2. Отправя покана до всички членове на Висшия съдебен съвет за участие в заседанието на комисията, когато ще се разгледа проектът на Методика.

ПРЕДСЕДАТЕЛ
НА КОМИСИЯТА:		/П/     
                 ЮЛИАНА КОЛЕВА